En stor del af nordjyderne har holdt ferie i Nordjylland, men dyreredderne fra Dyrenes Beskyttelse har ikke haft lige så meget tid til at holde ferie. Juni er og juli er de travleste måneder for beredskabet, hvor de frivillige kredsformænd, dyrereddere, skytter, og schweisshundeførere er rykket ud til 50 procent flere sager end i januar og februar - i alt 798 sager beredskabet rykket ud til i de to måneder i området for det gamle Nordjyllands amt. - Sommeren er den travleste tid for vores beredskab. Derfor er vi også særligt stolte af den indsats, der er gjort for nødlidende og forsømte dyr i hele landet - særligt set i lyset af, at størstedelen af vores beredskab er frivillige, siger dyreværnschef hos Dyrenes Beskyttelse, Yvonne Johansen, i en pressemeddelelse. Danskerne er mere opmærksomme Den stigende udendørs aktivitet om sommeren er en del af forklaringen på sommertravlheden hos Dyrenes Beskyttelses beredskab. - Vi tilbringer mere tid ude i naturen om sommeren, og der er også flere synlige og aktive dyr, når vejret er lunere. Danskerne er også blevet mere opmærksomme og bedre til at vurdere, hvornår et dyr trænger til hjælp, hvilket er en stor hjælp for os og dyrene, lyder det fra Yvonne Johansen. På landsplan rykkede beredskabet ud på mere end 33.400 opkald til vagtcentralen 1812 i feriemånederne, hvor de oftest blev sendt ud til katte, hjorte, duer, skader og kragefulde i nød. Se top ti over udrykningerne nedenunder:

Referat:
Dyrereddere i Nordjylland har haft en travl sommer, hvor Dyrenes Beskyttelses beredskab er rykket ud til et stort antal nødlidende dyr i juni og juli.